text: Turist fandt gammel granat på gangsti i Henne
  11 april 2017 kl. 18.53
  En turist fra Birkerød fandt en gammel granat ved en gangsti hen over et hedeareal ved Gøgevej i Henne.
  Ammunitionsrydderne (EOD) blev tilkaldt kort efter kl. 14.35, hvor turisten slog alarm. Et område i en radius af 300 meter blev afspærret. Afspærringen blev først ophævet ved 20-tiden, EOD havde været på stedet.
  - EOD har oplyst, at der tale om det bageste stykke af en granat. Den var ikke farlig, oplyser vagtchef Mads Leervad Dammark, Syd- og Sønderjyllands Politi til TV SYD.
  - Ammunitionsrydderne mener, at hede-området nord for Henne har været brugt af tyskerne under 2. Verdenskrig. Området har været nedslagssted, måske i forbindelse med tilskydning.
  
  